Midvaal-burgemeester 'vat die pad' onder wolk van korrupsie – praag.co.za
Midvaal-burgemeester 'vat die pad' onder wolk van korrupsie
Hermène Koorts van COPE sê alhoewel Timothy Nast, Midvaal se DA-burgemeester wat pas bedank het, 'n briljante man is, kon hy nie staande bly ​​teen diegene wat hom aan die mag geplaas het nie.
Midvaal se burgemeester het intussen "die pad gevat" terwyl 'n wolk van beweerde korrupsie oor die party hang.
Die Congress of the People (Cope) se verteenwoordiger by die Gautengse Provinsiale Wetgewer sê sy is nie verras deur die bedanking van Midvaal–burgemeester, mnr Timothy Nast nie. Hy het glo intussen 'n pos by die Gautengse Beplanningskommissie aanvaar.
COPE se woordvoerder, LPW Hermène Koorts sê die nuus het nie gekom as 'n skok vir haar nie, want gerugte dat hy onder kwaai druk verkeer weens die beweerde korrupsie in Midvaal, sirkuleer al maande lank.
"Die rede vir die bedanking is duidelik. Midvaal–munisipaliteit word deur verskeie bewerings van korrupte amptenare in die verlede geteister, en die Openbare Beskermer het ook verwys na korrupte optrede binne die munisipaliteit van die Demokratiese Alliansie (DA), in beheer in Midvaal. Hoewel dienslewering in Midvaal aanvaarbaar is, het die DA nie opgetree toe DA–lede die beweerde korrupsie jare gelede aan beide die provinsiale en nasionale leiers onthul het nie. In werklikheid, het hulle probeer om die feite weg te steek, wat nooit wou gaan lê nie," sê LPW Koorts.
Koorts, wat ook woonagtig is in die groter gebied, het bygevoeg dat mnr Nast 'n briljante man is, maar hy kon nie opstaan ​​teen die mense wat hom an die mag geplaas het nie.
"Die feit dat die burgemeester bedank het laat die DA–raad verdeel en sal 'n uitwerking hê op hoe die bestuur hanteer sal word in die toekoms," het sy geëindig.
Skrywer Karin RoodtGepubliseer op 29 Julie 2013 29 Julie 2013 Kategorieë Afrikaanse nuus, NuusSleutelwoord COPE, Hele Zille, Hermène Koorts, korrupsie, Midvaal, openbare beskermer, Timothy Nast, toesmeerdery, VF+